
Szentendre Város Önkormányzat Képviselő-testületének

2010. november 11-i Zárt üléséről készült jegyzőkönyvéből

14.
Előterjesztés az AquaPalace kft. 2010. 01-09. havi gazdálkodásának elemzéséről
Előadó: dr. Dietz Ferenc polgármester
Szentendre Város Önkormányzat Képviselő-testületének

381/2010. (XI.11.) Kt. sz. határozata:

Szentendre Város Önkormányzatának Képviselő-testülete úgy dönt, hogy 

1. az AquaPalace Kft. részére tőkeemelésként 7.000.000 Ft tőkét biztosít az Önkormányzat 2010. évi költségvetésében az úszásoktatás támogatására biztosított és fel nem használt támogatás terhére;

2. a határozat 1. pontjában, a tőkeemelésként biztosított összeget az Önkormányzat egy összegben fizeti meg 2010. november 30-ig
3. felkéri az Ügyvezetőt, hogy a tőkeemelésként biztosított összegből a VSZ Zrt. felé fennálló tartozását csökkentse, melyre vonatkozólag kéri, hogy a VSZ Zrt-vel kötendő háromoldalú szerződést készítse elő;

4. utasítja a VSZ Zrt. Vezérigazgatóját, hogy a V8 Uszoda és Szabadidőközpont felé a hideg és a meleg energiaszolgáltatását ne szüntesse meg.

5. felkéri a Polgármestert egy műszaki vizsgálat lefolytatására, amelynek célja annak feltárása, hogy az uszoda tervezésében, illetve kivitelezésében történ-e olyan hiba, amely a szokásosnál drágább kivitelezési és üzemeltetési költségek miatt az uszoda gazdaságos üzemeltetését eleve veszélyeztette.

6. felkéri az AquaPalace Ügyvezetőjét, hogy kérjen be legalább három ajánlatot a vizsgálat elvégzésére és azokat terjessze a Képviselő-testület december 9-i ülése elé.

Felelős: Polgármester, Ügyvezető, VSZ Zrt. Vezérigazgatója
Határidő: 1-2 pont: 2010. november 30.

                  3-4. pont: azonnal
5. pont: a Képviselő-testület 2010. december 9-i ülésén hozott döntésének függvényében
6. pont: 2010. decemberi Képviselő-testületi ülés
K. m. f.


dr. Dietz Ferenc  s. k.
dr. Molnár Ildikó s. k.


polgármester
címzetes főjegyző
Kapja:
1. Önkormányzati és Szervezési Iroda – irattár

2. A Képviselő-testület tagjai – Weboldalon

3. Aljegyző és általa érintettek – intézkedésre

4. Közgazdasági és Vagyon Iroda - intézkedésre

Közzétéve az F/Közös/Határozatok mappában és a Weboldalon.
A kiadmány hiteléül:
Szentendre, 2010. november 12.
Csattosné Horváth Edit

